Diari Oficial de la Generalitat Valenciana


Sumari del DOGV 324, del 31-12-1985 (1985/805529)

ORDRE de 3 de desembre de 1985, de la Conselleria d'Obres Públiques, Urbanisme i Transports, que desplega el Decret del Consell 150/1985, de 4 d'octubre, per la qual es modifiquen alguns articles del Reglament General d'Eleccions de Cambres de la Propietat Urbana, aprovat per Ordre de 12 de febrer de 1979.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   324

Data del DOGV
:   31-12-1985

Secció del DOGV
:   ALTRES DISPOSICIONS

Número del document
:   1985/805529


Data del document
:   03-12-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 3 de desembre de 1985, de la Conselleria d'Obres Públiques, Urbanisme i Transports, desenvolupant el Decret del Consell 150/1985 de 4 d'octubre, pel qual es modifiquen alguns articles del Reglament General d'eleccions de Cambres de la Propietat Urbana aprovat per Ordre de 12 de febrer de 1979.  
El Decret 150/8 5, de 4 d'octubre, en l'article 17.5 indica que la forma i el temps de celebració de les eleccions i les causes d'incompatibilitats i remoció de les Juntes de Govern de les Cambres de la Propietat Urbana seran establertes en el Reglament General d'eleccions, i qualsevol modificació en aquest sentit haurà de ser aprovada per la Conselleria d'Obres Públiques, Urbanisme i Transports.   
Atés que cal adequar la composició dels grups de propietaris amb dret de sufragi actiu al que disposa l'article 4.3 del Decret esmentat, i preservar el principi de representació democràtica dels propietaris en les eleccions a Vocals de les Juntes de Govern de les Cambres, previst també en el Capítol I del Decret esmentat.   
Segons que preveu la Disposició Final Segona del Decret esmentat i l'article 35, e) de la Llei 5/83, de Govern Valencià,   
ORDENE:   
Article 1.r  
Es modifica l'article 1.r del Reglament General d'eleccions de Cambres Oficials de la Propietat Urbana aprovat per Ordre de 12 de febrer de 1979, el qual queda redactat en els termes següents:   
"Les Juntes de Govern de les Cambres Oficials de la Propietat Urbana estaran integrades per un President i vuit Vocals, dos per cada un dels grups següents:   
a) Propietaris de finques urbanes destinades a habitatge (ús propi).   
b) Propietaris de finques urbanes destinades al comerç o la indústria (ús propi).   
c) Propietaris de finques urbanes destinades a l'explotació en règim de lloguer.   
d) Propietaris de solars, urbanitzacions i d'altres finques urbanes no incloses en els apartats anteriors.   
Quan algú siga titular de propietats integrades en més d'un dels grups precedents, l?exercici del dret de sufragi tant l'actiu com el passiu, estarà en funció de la cotització de quotes".   
Article 2.n  
Hom suprimeix expressament el paràgraf 3 de l'article 9.é del Reglament General d'Eleccions de Membres de les Juntes de Govern de les Cambres de la Propietat Urbana; aprovat per Ordre de 12 de febrer de 1979, que diu:  
"Hom també podrà presentar candidats amb la signatura de persones que siguen o hagen estat Vocals de la Junta' de Govern".   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 3 de desembre de 1985.   
El Conseller d'Obres Públiques, Urbanisme i Transports,  
RAFAEL BLASCO I CASTANY